stanford-oval/wikipedia huggingface dataset:
รายชื่อภาพยนตร์เจมส์ บอนด์
ภาพยนตร์ที่สร้างโดยอีออน > 007 พยัคฆ์ร้ายเดิมพันระห่ำโลก (2006)

บทความหลัก: 007 พยัคฆ์ร้ายเดิมพันระห่ำโลก
บอนด์ได้รับสถานะดับเบิลโอหลังสังหารเป้าหมายสองคน เขาได้รับคำสั่งให้ตรวจสอบการระดมเงินทุนของผู้ก่อการร้าย บอนด์ติดตามและฆ่านักทำระเบิดและค้นหาข้อมูลโทรศัพท์มือถือของเขา บอนด์ค้นพบข้อความที่ทำให้เขาสามารถติดตามเบาะแสไปยัง อเล็กซ์ ดิมิทรีโอสและเลอ ชีฟร์ การลงทุนของเลอ ชีฟร์คือการถอนหุ้นของบริษัทที่ประสบความสำเร็จ จากนั้นก็สร้างแผนการก่อการร้ายกับบริษัทดังกล่าว เพื่อให้ราคาหุ้นของบริษัทตก บอนด์ทำลายแผนการของ เลอ ชีฟร์ ที่ต้องการจะทำลายเครื่องบินต้นแบบของ สกายฟลีต ทำให้เลอ ชีฟร์ต้องจัดการแข่งขันโป๊กเกอร์เดิมพันสูงที่คาสิโนรอยาล เพื่อชดเชยเงินของเขาที่เสียไป บอนด์ได้รับคำสั่งให้เอาชนะเลอ ชีฟร์ในการแข่งขันดังกล่าว โดยบอนด์ได้รับการช่วยเหลือจาก เวสเปอร์ ลินด์ เจ้าหน้าที่จากกระทรวงการคลังอังกฤษ
บอนด์เอาชนะเลอ ชีฟร์ในเกมโป๊กเกอร์ได้สำเร็จ แต่ลินด์ถูกลักพาตัวไปโดยเลอ ชีฟร์ บอนด์ถูกจับขณะที่กำลังไล่ล่าพวกเขา ลินด์ถูกจับเรียกค่าไถ่เป็นเงินและบอนด์ถูกทรมาน เลอ ชีฟร์ถูกฆ่าโดย มิสเตอร์ไวต์ ผู้ประสานงานระหว่างเลอ ชีฟร์กับลูกค้าของเขาจำนวนหนึ่ง บอนด์ได้รับการแจ้งว่ากระทรวงการคลังยังไม่ได้รับเงินที่ได้จากการชนะเกมโป๊กเกอร์ของเขา ซึ่งก่อนหน้านี้ลินด์เป็นคนที่นำเงินไปฝากเอง บอนด์พบว่าแท้จริงแล้วลินด์เป็นสายลับสองหน้า บอนด์ไล่ตามเธอและถูกโจมตีด้วยคนจากองค์กรของไวต์ บอนด์รอดชีวิต แต่ไวต์เอาเงินไปและลินด์ก็ฆ่าตัวตายเพื่อแลกกับชีวิตของบอนด์ ซึ่งเขามารู้ในภายหลังจากเอ็ม บอนด์ตามหาและจับกุมไวต์
ภาพยนตร์ที่สร้างโดยอีออน > 007 พยัคฆ์ร้ายทวงแค้นระห่ำโลก (2008)

บทความหลัก: 007 พยัคฆ์ร้ายทวงแค้นระห่ำโลก
ขณะที่บอนด์กับเอ็มกำลังสอบปากคำ มิสเตอร์ไวต์ เกี่ยวกับองค์กรควอนตัมของเขา มิตต์เชลล์ หนึ่งในผู้คุ้มกันของเอ็ม เป็นสายลับสองหน้า โจมตีเอ็มและบอนด์ ทำให้เป็นการเปิดช่องทางให้ไวต์หลบหนี บอนด์ติดตามเบาะแสขององค์กรไปยังประเทศเฮติและพบกับนักสิ่งแวดล้อม ดอมินิก กรีน
บอนด์ค้นพบแผนการของกรีนและเมดราโน นายพลชาวโบลิเวียที่ถูกเนรเทศ กรีนต้องการให้เมดราโนกลับคืนสู่อำนาจในโบลิเวีย ขณะที่ควอนตัมได้รับการผูกขาดในการจัดหาแหล่งน้ำประปาให้กับประเทศ บอนด์พบว่าควอนตัมได้สร้างแหล่งกักเก็บน้ำจืดของโบลิเวียไว้ เพื่อบังคับให้น้ำจืดมีราคาสูงขึ้น บอนด์โจมตีโรงแรมที่กรีนและเมดราโนกำลังสรุปแผนการของพวกเขา บอนด์ปล่อยกรีนไว้กลางทะเลทรายพร้อมกับกระป๋องน้ำมันเครื่องให้กับเขา บอนด์พบว่า ยูเซฟ คาบิรา อดีตคนรักของเวสปอร์ ลินด์ เป็นสมาชิกองค์กรควอนตัม
ภาพยนตร์ที่สร้างโดยอีออน > พลิกรหัสพิฆาตพยัคฆ์ร้าย 007 (2012)

บทความหลัก: พลิกรหัสพิฆาตพยัคฆ์ร้าย 007
หลังปฏิบัติการในอิสตันบูลจบลงด้วยความล้มเหลว บอนด์หายตัวไปและคาดว่าเสียชีวิต หลังเหตุการณ์ดังกล่าว ทำให้เอ็มถูกตั้งคำถามถึงความสามารถในการบริหารหน่วยสืบราชการลับของเธอและถูกตรวจสอบโดยรัฐบาลเกี่ยวกับการจัดการสถานการณ์ของเธอ สำนักงานใหญ่ของเอ็มไอ6 ถูกโจมตี ทำให้บอนด์ต้องกลับมาที่ลอนดอน บอนด์ช่วยการสืบสวนของเอ็มไอ6 ในการตามหาเบาะแส บอนด์ถูกส่งไปเซี่ยงไฮ้และมาเก๊า เพื่อตามล่ามือปืนรับจ้างชื่อว่า พาทรีซ ที่นั่นเขาได้รับรู้ว่าผู้ที่อยู่เบื้องหลังคือ ราอูล ซิลวา อดีตสายลับเอ็มไอ6 ซึ่งถูกจับและทรมานโดยสายลับจีน โดยซิลวาโทษเอ็มที่ไม่ช่วยเหลือเขา เขาจึงวางแผนทำลายชื่อเสียงของเธอก่อนที่จะฆ่าเธอ บอนด์ช่วยชีวิตเอ็มและล่อซิลวาให้มาติดกับดัก  ขณะที่บอนด์เอาชนะการโจมตีของซิลวาได้ เอ็มบาดเจ็บสาหัสจนเสียชีวิต บอนด์กลับมาทำหน้าที่เป็นสายลับ ภายใต้การบังคับบัญชาของเอ็มคนใหม่ แกเร็ธ มัลลอรี
ภาพยนตร์ที่สร้างโดยอีออน > องค์กรลับดับพยัคฆ์ร้าย (2015)

บทความหลัก: องค์กรลับดับพยัคฆ์ร้าย
หลังเอ็มคนเก่าเสียชีวิตใน พลิกรหัสพิฆาตพยัคฆ์ร้าย 007 เธอได้ส่งข้อความถึงบอนด์ให้ขัดขวางการก่อการร้ายในเม็กซิโกซิตี แกเร็ธ มัลลอรี ปลดบอนด์ออกจากการปฏิบัติหน้าที่หลังเขาปฏิบัติงานอย่างผิดกฎหมาย แต่บอนด์ก็สืบสวนต่อไป ซึ่งจากเบาะแสพาเขาไปยังโรม โดยบอนด์ได้พบกับองค์กรก่อการร้ายที่น่ากลัว ชื่อว่า "สเปกเตอร์" ต่อมา บอนด์เดินทางไปออสเตรีย เขาได้พบกับอดีตศัตรู มิสเตอร์ไวต์ ผู้ที่สเปกเตอร์สั่งให้สังหารด้วยพิษแทลเลียม ไวต์ขอให้บอนด์ช่วยปกป้องลูกสาวของเขา แมเดเลน สวอนน์ จากสเปกเตอร์และหัวหน้าขององค์กร ฟรานซ์ โอเบอร์เฮาเซอร์ ก่อนที่ไวต์จะฆ่าตัวตาย ขณะเดียวกัน มัลลอรี ถูกกดดันให้หน่วยข่าวกรองของอังกฤษเข้าร่วมเครือข่ายการแบ่งปันข่าวกรองระดับโลก ชื่อว่า "นายน์ อายส์" บอนด์ติดตามสเปกเตอร์ไปยังโมร็อกโกด้วยความช่วยเหลือของสวอนน์ และรับรู้ว่าสเปกเตอร์คือผู้ที่อยู่เบื้องหลังการก่อการร้ายและสร้างความต้องการให้เกิด นายน์ อายส์ ขึ้น สเปกเตอร์ควบคุม นายน์ อายส์ ทำให้พวกเขาเข้าถึงเครือข่ายการแบ่งปันข้อมูลข่าวกรอง โอเบอร์เฮาเซอร์จับกุมและทรมานบอนด์ เปิดเผยว่าพ่อของเขาคือผู้อุปการะบอนด์หลังพ่อแม่ของบอนด์เสียชีวิต พร้อมเปิดเผยชื่อจริงเขาคือ เอิร์นส์ สตาฟโร โบลเฟลด์ เขาอ้างว่าเป็นคนที่ทำให้บอนด์ประสบกับความยากลำบากในอาชีพของเขา บอนด์และสวอนน์หลบหนีและกลับไปที่ลอนดอน ทั้งสองคนได้เข้าร่วมกับมัลลอรีและคิว เพื่อปิดระบบ นายน์ อายส์ และเผชิญหน้าโบลเฟลด์
ภาพยนตร์ที่สร้างโดยอีออน > 007 พยัคฆ์ร้ายฝ่าเวลามรณะ (2021)

บทความหลัก: 007 พยัคฆ์ร้ายฝ่าเวลามรณะ
เจมส์ บอนด์ เลิกเป็นสายลับแล้วในขณะที่เพื่อนของเขา ฟีลิกซ์ ไลเทอร์ ได้ขอความช่วยเหลือจากบอนด์ให้ช่วยตามหานักวิทยาศาสตร์ซึ่งหายตัวไป เมื่อรู้ว่านักวิทยาศาสตร์ถูกลักพาตัวไป บอนด์ต้องเผชิญหน้ากับอันตรายที่โลกไม่เคยเห็นมาก่อน
ภาพยนตร์ที่ไม่ได้สร้างโดยอีออน

มีภาพยนตร์บอนด์สองเรื่องที่ไม่ได้สร้างโดยอีออนโปรดักชัน โดยทำเงินมากกว่า 200 ล้านดอลลาร์สหรัฐ
| ชื่อ | ปี | ผู้รับบทเป็นบอนด์ | ผู้กำกับ | ทำเงิน (ล้านดอลลาร์สหรัฐ)> ตามจริง | ทำเงิน (ล้านดอลลาร์สหรัฐ)> ปรับอัตราเงินเฟ้อปี 2023 | ทุนสร้าง (ล้านดอลลาร์สหรัฐ)> ตามจริง | ทุนสร้าง (ล้านดอลลาร์สหรัฐ)> ปรับอัตราเงินเฟ้อปี 2023 | อ้างอิง |
| --- | --- | --- | --- | --- | --- | --- | --- | --- |

| ทีเด็ดเจมส์บอนด์ 007 | 19671 !1967 | เดวิด นิเวน | เค็น ฮิวจ์ส จอห์น ฮูสตัน โจเซฟ แม็คกราธ โรเบิร์ต พาร์ริช วาล เกสต์ ริชาร์ด ทาลแมดจ์ | 44.4 | 406.0 | 12.0 | 110.0 |  |
| พยัคฆ์เหนือพยัคฆ์ | 1983 | ฌอน คอนเนอรี | เออร์วิน เคิร์ชเนอร์ | 160.0 | 489.0 | 36.0 | 110.0 |  |

| ทั้งหมด | ทั้งหมด | ทั้งหมด | ทั้งหมด | 204.4 | 895.0 | 48.0 | 220.0 |  |
ภาพยนตร์ที่ไม่ได้สร้างโดยอีออน > ทีเด็ดเจมส์บอนด์ 007 (1967)

บทความหลัก: ทีเด็ดเจมส์บอนด์ 007
บอนด์ถูกบังคับให้ออกจากการเกษียณเพื่อรับมือกับองค์การสเมอร์ช เขาได้เลื่อนขั้นเป็นหัวหน้าเอ็มไอ6 หลังเอ็มเสียชีวิต บอนด์ได้ให้นักเล่นไพ่บาคะรา เอเวอลีน เทรมเบิล เอาชนะ เลอ ชีฟร์ ซึ่งเป็นสายลับของสเมอร์ช โดย เลอ ชีฟร์ นั้นได้ยักยอกเงินของสเมอร์ช ทำให้เขาต้องการเงินอย่างมากเพื่อมาปกปิดการกระทำของเขา เทรมเบิล หยุดการโกงของเลอ ชีฟร์แล้วเอาชนะเขาในเกมบาคะรา เทรมเบิลถูกจับ ทรมานและโดนสังหาร บอนด์รู้ว่าคาสิโนนั้นตั้งอยู่เหนือสำนักงานใหญ่ใต้ดินของสเมอร์ช ซึ่งดำเนินการโดย ดร. โนอาห์ ผู้ชั่วร้าย บอนด์กับมันนีเพนนีเดินไปที่นั่นเพื่อสืบสวน ดร. โนอาห์ แท้จริงแล้วคือ จิมมี บอนด์ หลานชายของเซอร์ เจมส์ โดยเขาวางแผนที่จะใช้สงครามชีวภาพทำให้ผู้หญิงสวยทุกคนและสังหารผู้ชายตัวสูง ทำให้เขาเป็น "ผู้ชายตัวใหญ่" และได้ผู้หญิงทุกคน คาสิโนถูกบุกโดยสายลับและกองทัพจากชาติต่าง ๆ แต่คาสิโนเกิดระเบิด สังหารทุกคนที่อยู่ในนั้น
ภาพยนตร์ที่ไม่ได้สร้างโดยอีออน > พยัคฆ์เหนือพยัคฆ์ (1983)

บทความหลัก: พยัคฆ์เหนือพยัคฆ์
บอนด์สืบสวนการปล้นขีปนาวุธร่อนจำนวนสองลูกซึ่งหัวรบนิวเคลียร์ ซึ่งถูกเอาไปโดยสเปกเตอร์ เขาพบกับ ดอมิโน เพทาชิ น้องสาวของนักบินและคนรักของเธอ แมกซิมิเลียน ลาร์โก หมายเลขหนึ่งของสเปกเตอร์ ซึ่งเป็นผู้รับคำสั่งโดยตรงจากโบลเฟลด์ หลังบอนด์ตามพวกเขาไปยังฝรั่งเศส บอนด์บอกดอมิโนว่าพี่ชายของเธอได้เสียชีวิตแล้ว และพบเพื่อนร่วมงานเอ็มไอ6 ของเขาถูกฆ่าโดย ฟาติมา บลุช สายลับของสเปกเตอร์ บอนด์สังหารเธอ บอนด์และเฟลิกซ์ ไลเทอร์ พยายามที่จะขึ้นเรือยอชต์ของลาร์โก เดอะฟลายอิงซอเซอร์ เพื่อค้นหาหัวรบนิวเคลียร์ที่หายไป บอนด์ติดกับและถูกนำตัวพร้อมกับดอมิโน ไปที่ ปาล์ไมรา ฐานปฏิบัติการในแอฟริกาเหนือของลาร์โก แต่บอนด์สามารถหนีไปพร้อมกับดอมิโน สายลับทั้งสองคนซุ่มโจมตีลาร์โกขณะที่เขากำลังวางระเบิดลูกหนึ่งอยู่
การตอบรับจากนักวิจารณ์และสาธารณะ

| ภาพยนตร์ | นักวิจารณ์> รอตเทนโทเมโทส์ | นักวิจารณ์> เมทาคริติก | สาธารณะ> ซีนะมาสกอร์ |
| --- | --- | --- | --- |
| พยัคฆ์ร้าย 007 | 95% (60 บทวิจารณ์) | 78 (8 บทวิจารณ์) |  |
| เพชฌฆาต 007 | 95% (62 บทวิจารณ์) | 83 (18 บทวิจารณ์) |  |
| จอมมฤตยู 007 | 99% (69 บทวิจารณ์) | 87 (12 บทวิจารณ์) |  |
| ธันเดอร์บอลล์ 007 | 87% (52 บทวิจารณ์) | 64 (9 บทวิจารณ์) |  |
| จอมมหากาฬ 007 | 73% (52 บทวิจารณ์) | 61 (14 บทวิจารณ์) |  |
| 007 ยอดพยัคฆ์ราชินี | 81% (54 บทวิจารณ์) | 61 (12 บทวิจารณ์) |  |
| 007 เพชรพยัคฆราช | 64% (50 บทวิจารณ์) | 59 (11 บทวิจารณ์) |  |
| พยัคฆ์มฤตยู 007 | 65% (52 บทวิจารณ์) | 55 (9 บทวิจารณ์) |  |
| 007 เพชฌฆาตปืนทอง | 39% (51 บทวิจารณ์) | 43 (11 บทวิจารณ์) |  |
| 007 พยัคฆ์ร้ายสุดที่รัก | 80% (56 บทวิจารณ์) | 55 (12 บทวิจารณ์) |  |
| 007 พยัคฆ์ร้ายเหนือเมฆ | 60% (53 บทวิจารณ์) | 66 (13 บทวิจารณ์) |  |
| 007 เจาะดวงตาเพชฌฆาต | 73% (52 บทวิจารณ์) | 54 (12 บทวิจารณ์) |  |
| 007 เพชฌฆาตปลาหมึกยักษ์ | 43% (49 บทวิจารณ์) | 63 (14 บทวิจารณ์) |  |
| 007 พยัคฆ์ร้ายพญายม | 36% (61 บทวิจารณ์) | 40 (20 บทวิจารณ์) |  |
| 007 พยัคฆ์สะบัดลาย | 74% (57 บทวิจารณ์) | 60 (17 บทวิจารณ์) | A |
| 007 รหัสสังหาร | 78% (59 บทวิจารณ์) | 58 (25 บทวิจารณ์) | B+ |
| พยัคฆ์ร้าย 007 รหัสลับทลายโลก | 79% (82 บทวิจารณ์) | 65 (18 บทวิจารณ์) | A− |
| 007 พยัคฆ์ร้ายไม่มีวันตาย | 56% (90 บทวิจารณ์) | 52 (38 บทวิจารณ์) | A− |
| 007 พยัคฆ์ร้ายดับแผนครองโลก | 52% (145 บทวิจารณ์) | 57 (38 บทวิจารณ์) | B+ |
| ดาย อนัทเธอร์ เดย์ 007 พยัคฆ์ร้ายท้ามรณะ | 56% (222 บทวิจารณ์) | 56 (43 บทวิจารณ์) | A− |
| 007 พยัคฆ์ร้ายเดิมพันระห่ำโลก | 94% (263 บทวิจารณ์) | 80 (46 บทวิจารณ์) | A− |
| 007 พยัคฆ์ร้ายทวงแค้นระห่ำโลก | 64% (298 บทวิจารณ์) | 58 (48 บทวิจารณ์) | B− |
| พลิกรหัสพิฆาตพยัคฆ์ร้าย 007 | 92% (391 บทวิจารณ์) | 81 (49 บทวิจารณ์) | A |
| องค์กรลับดับพยัคฆ์ร้าย | 63% (371 บทวิจารณ์) | 60 (48 บทวิจารณ์) | A– |
| 007 พยัคฆ์ร้ายฝ่าเวลามรณะ | 83% (430 บทวิจารณ์) | 68 (66 บทวิจารณ์) | A– |
| ภาพยนตร์ | นักวิจารณ์> รอตเทนโทเมโทส์ | นักวิจารณ์> เมทาคริติก |
| --- | --- | --- |
| ทีเด็ดเจมส์บอนด์ 007 | 26% (42 บทวิจารณ์) | 48 (11 บทวิจารณ์) |

| พยัคฆ์เหนือพยัคฆ์ | 71% (55 บทวิจารณ์) | 68 (15 บทวิจารณ์) |
ดูเพิ่ม

สาวบอนด์
คาสิโนรอยาล (ไคลแมกซ์!), ละครโทรทัศน์คนแสดงที่ดัดแปลงจากนวนิยายของเอียน เฟลมมิงครั้งแรก
เพลงเจมส์ บอนด์
แผนผังของเจมส์ บอนด์
อ้างอิงและบรรณานุกรม > บรรณานุกรม

Balio, Tino (1987). United Artists: The Company That Changed the Film Industry. Madison: University of Wisconsin Press. ISBN 978-0-299-11440-4.
Block, Alex Ben; Autrey Wilson, Lucy (2010). George Lucas's Blockbusting: A Decade-by-Decade Survey of Timeless Movies Including Untold Secrets of Their Financial and Cultural Success. London: HarperCollins. ISBN 978-0-06-177889-6.
Chapman, James (2009). Licence To Thrill: A Cultural History of the James Bond Films. London: I.B. Tauris. ISBN 978-1-84511-515-9.
Cork, John; Scivally, Bruce (2002). James Bond: The Legacy. London: Boxtree. ISBN 978-0-7522-6498-1.
Munden, Kenneth White (1997) [1976]. The American Film Institute Catalog of Motion Pictures Produced in the United States, Part 2. Berkeley and Los Angeles, California: University of California Press. ISBN 978-0-5202-0970-1.
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
แอสตันมาร์ติน ดีบี5 รถยนต์ของเจมส์ บอนด์ ปรากฏตัวครั้งแรกใน จอมมฤตยู 007 และปรากฏตัวอีกครั้งใน ธันเดอร์บอลล์ 007, พยัคฆ์ร้าย 007 รหัสลับทลายโลก, 007 พยัคฆ์ร้ายไม่มีวันตาย, พลิกรหัสพิฆาตพยัคฆ์ร้าย 007, องค์กรลับดับพยัคฆ์ร้าย และ 007 พยัคฆ์ร้ายฝ่าเวลามรณะ
ฌอน คอนเนอรี ในระหว่างการถ่ายทำ ธันเดอร์บอลล์ 007 เมื่อ ค.ศ. 1965
จอร์จ เลเซนบีกับไดอานา ริกก์ ในระหว่างการถ่ายทำ 007 ยอดพยัคฆ์ราชินี เมื่อ ค.ศ. 1969
โรเจอร์ มัวร์ ในปี ค.ศ. 1973
ทิโมธี ดอลตัน ใน ค.ศ. 1987
เพียร์ซ บรอสแนน ในงานแถลงข่าวภาพยนตร์ ดาย อนัทเธอร์ เดย์ 007 พยัคฆ์ร้ายท้ามรณะ ที่งานเทศกาลภาพยนตร์กาน เมื่อปี 2002
แดเนียล เคร็ก ในรอบปฐมทัศน์ของ องค์กรลับดับพยัคฆ์ร้าย ที่เบอร์ลินเมื่อเดือนตุลาคม ค.ศ. 2015
เดวิด นิเวน ใน ทีเด็ดเจมส์บอนด์ 007
มหาวิทยาลัยเทคโนโลยีราชมงคลตะวันออก

| --- | --- |
Rajamangala University of Technology Tawan-ok
ตราสัญลักษณ์ของมหาวิทยาลัย
ชื่อเดิม: สถาบันเทคโนโลยีราชมงคลตะวันออก
ชื่อย่อ: มทร.ตะวันออก / RMUTTO
คติพจน์: ราชมงคลสร้างคนสู่งานเชี่ยวชาญเทคโนโลยี ราชมงคลทั้งเก้าแห่ง
ประเภท: สถาบันอุดมศึกษาของรัฐ
สถาปนา: 18 มกราคม พ.ศ. 2548; 20 ปีก่อน (2548-01-18)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  11 ดูในบทความ 
งบประมาณ: 757,976,700 บาท (พ.ศ. 2568)
นายกสภาฯ: ศาสตราจารย์ สุนทร บุญญาธิการ (ปฏิบัติหน้าที่แทน)
อธิการบดี: รองศาสตราจารย์ ฤกษ์ชัย ฟูประทีปศิริ
อาจารย์: 514 คน (พ.ศ. 2567)
บุคลากรทั้งหมด: 1,219 คน (พ.ศ. 2567)
ผู้ศึกษา: 8,103 คน (พ.ศ. 2566)
ที่ตั้ง: เลขที่ 43 หมู่ 6 ตำบลบางพระ อำเภอศรีราชา จังหวัดชลบุรี 20110 เลขที่ 122 ถนนวิภาวดีรังสิต แขวงรัชดาภิเษก เขตดินแดง กรุงเทพมหานคร 10400 หมู่ 10 ถนนบำราศนราดูร ตำบลพลวง อำเภอเขาคิชฌกูฎ จังหวัดจันทบุรี 22210 เลขที่ 122 ถนนพญาไท แขวงปทุมวัน กรุงเทพมหานคร 10330
วิทยาเขต: วิทยาเขต  4 ดูในบทความ  วิทยาเขตบางพระ  วิทยาเขตจักรพงษภูวนารถ  วิทยาเขตจันทบุรี  วิทยาเขตอุเทนถวาย 
เพลง: สดุดีราชมงคล
ต้นไม้: พะยอม
สี:   สีน้ำเงินเทอร์ควอยส์
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยเทคโนโลยีราชมงคล
มหาวิทยาลัยเทคโนโลยีราชมงคลตะวันออก (อังกฤษ: Rajamangala University of Technology Tawan-ok) เป็นสถาบันอุดมศึกษาของรัฐในกลุ่มมหาวิทยาลัยเทคโนโลยีราชมงคล สังกัดกระทรวงการอุดมศึกษา วิทยาศาสตร์ วิจัยและนวัตกรรม ที่จัดการสอนในด้านวิทยาศาสตร์และเทคโนโลยี 1 ใน 15 แห่งที่จัดการศึกษาระดับปริญญาสายวิชาชีพด้วยความเชี่ยวชาญมาอย่างยาวนานแห่งหนึ่งของประเทศไทย
ประวัติ

มหาวิทยาลัยเทคโนโลยีราชมงคลตะวันออก จัดตั้งขึ้นเป็นสถาบันอุดมศึกษาระดับปริญญาครั้งแรก เมื่อวันที่ 27 กุมภาพันธ์ พ.ศ. 2518 โดยพระราชบัญญัติวิทยาลัยเทคโนโลยีและอาชีวศึกษา พ.ศ. 2518 ใช้ชื่อว่า วิทยาลัยเทคโนโลยีและอาชีวศึกษาตะวันออก และโอนวิทยาลัยเทคนิค วิทยาลัยเกษตรกรรม และวิทยาลัยต่างๆ ในสังกัดกรมอาชีวศึกษา กระทรวงศึกษาธิการ เข้ามาสังกัด ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามว่า "ราชมงคล" เมื่อวันที่ 15 กันยายน พ.ศ. 2531 (วันราชมงคล) พร้อมทั้งมีพระราชบัญญัติเปลี่ยนชื่อวิทยาลัยเทคโนโลยีและอาชีวศึกษาเป็นสถาบันเทคโนโลยีราชมงคล พ.ศ. 2532 ทำให้วิทยาลัยเทคโนโลยีและอาชีวศึกษา ได้รับการเปลี่ยนชื่อใหม่เป็น "สถาบันเทคโนโลยีราชมงคลตะวันออก"
ในระยะต่อมาได้มีการตราพระราชบัญญัติการศึกษาแห่งชาติ พ.ศ. 2542 ซึ่งกำหนดให้สถาบันการศึกษาที่เปิดสอนระดับปริญญาต้องเป็นนิติบุคคล ทำให้สถาบันเทคโนโลยีราชมงคลเริ่มมีแนวคิดในการยกฐานะเป็นมหาวิทยาลัยนิติบุคคล กระทั่งเมื่อวันที่ 18 มกราคม พ.ศ. 2548 พระราชบัญญัติมหาวิทยาลัยเทคโนโลยีราชมงคล พ.ศ. 2548 ได้ประกาศในราชกิจจานุเบกษาเป็นผลให้มีมหาวิทยาลัยเทคโนโลยีราชมงคลตะวันออก เป็นสถาบันอุดมศึกษาด้านวิชาชีพและเทคโนโลยี จัดการศึกษาด้านวิชาชีพชั้นสูงที่เน้นการปฏิบัติ ผลิตครูวิชาชีพ และให้ผู้สำเร็จอาชีวศึกษามีโอกาสในการศึกษาต่อด้านวิชาชีพเฉพาะทางระดับปริญญาเป็นหลัก
คณะในมหาวิทยาลัย

คณะเกษตรศาสตร์และทรัพยากรธรรมชาติ
คณะวิทยาศาสตร์และเทคโนโลยี
คณะมนุษยศาสตร์และสังคมศาสตร์
คณะบริหารธุรกิจและเทคโนโลยีสารสนเทศ
คณะศิลปศาสตร์
คณะเทคโนโลยีอุตสาหกรรมเกษตร
คณะเทคโนโลยีสังคม
คณะวิศวกรรมศาสตร์และสถาปัตยกรรมศาสตร์
คณะสัตวแพทยศาสตร์
สถาบันเทคโนโลยีการบินและอวกาศ
สำนักวิชาวิศวกรรมศาสตร์และนวัตกรรม
สาขาที่เปิดสอนในคณะต่างๆ

คณะเกษตรศาสตร์และทรัพยากรธรรมชาติ
สาขาพืชศาสตร์ - พืชไร่ - นา
สาขาพืชศาสตร์ - พืชสวน
สาขาสัตวศาสตร์
สาขาวิศวกรรมเกษตรและเทคโนโลยี (สาขาวิชาเกษตรกลวิธาน)
สาขาประมง
สาขาเทคโนโลยีภูมิทัศน์
คณะวิทยาศาสตร์และเทคโนโลยี ( http://science.rmutto.ac.th/finance/ เก็บถาวร 2022-01-10 ที่ เวย์แบ็กแมชชีน )
สาขาวิชาวิทยาศาสตร์และเทคโนโลยีการอาหาร หลักสูตร วท. บ.(วิทยาศาสตร์และเทคโนโลยีการอาหาร)
สาขาวิชาพัฒนาผลิตภัณฑ์อุตสาหกรรมเกษตร หลักสูตร วท. บ.(เทคโนโลยีการประกอบอาหารและการบริการ)
สาขาวิชาวิทยาการคอมพิวเตอร์   หลักสูตร วท. บ.(วิทยาการคอมพิวเตอร์)
สาขาวิชาเทคโนโลยีชีวภาพ หลักสูตร วท.บ. (เทคโนโลยีชีวภาพ)  วท.ม. (เทคโนโลยีชีวภาพเกษตร)
สาขาวิชาวิทยาศาสตร์และคณิตศาสตร์
สาขาวิชาเทคโนโลยีสารสนเทศและการสื่อสาร หลักสูตร วท. บ. (เทคโนโลยีสารสนเทศและการสื่อสาร)
สาขาวิชานวัตกรรมเพื่อสุขภาพและความงาม หลักสูตร วท. บ. (ผลิตภัณฑ์เพื่อสุขภาพและความงาม)
สำนักวิชาวิศวกรรมศาสตร์และนวัตกรรม
สาขาเทคโนโลยีพลังงาน
สาขาวิชาวิศวกรรมเกษตร (หลักสูตร วศ.บ. วิศวกรรมเกษตร) เว็บไซด์สาขาวิชา เก็บถาวร 2015-09-26 ที่ เวย์แบ็กแมชชีน
สาขาวิชาวิศวกรรมเมคคาทรอนิกส์
คณะมนุษยศาสตร์และสังคมศาสตร์
สาขาการจัดการทั่วไป
สาขาภาษาอังกฤษเพื่อการสื่อสารสากล
วิชาเอกการเป็นผู้ประกอบการธุรกิจเกษตรสมัยใหม่
วิชาเอกเทคโนโลยีการลงทุน
วิชาเอกการประกันวินาศภัย
สาขาเทคโนโลยีโลจิสติกส์และการจัดการระบบขนส่ง
วิชาเอกการจัดการขนส่งและการค้าระหว่างประเทศดิจิทัล
วิชาเอกการจัดการสินค้าคงคลังและคลังสินค้าดิจิทัล
คณะบริหารธุรกิจและเทคโนโลยีสารสนเทศ
สาขาการตลาด
สาขาการบัญชี
สาขาการจัดการทั่วไป
สาขาเทคโนโลยีโลจิสติกส์และการจัดการระบบขนส่ง
สาขาเทคโนโลยีมัลติมีเดีย
สาขาเศรษฐศาสตร์
สาขาการโฆษณาและประชาสัมพันธ์
สาขาระบบสารสนเทศคอมพิวเตอร์-คอมพิวเตอร์ธุรกิจ
สาขาวิทยาการคอมพิวเตอร์
สาขาเทคโนโลยีคอมพิวเตอร์
คณะศิลปศาสตร์
สาขาภาษาอังกฤษเพื่อการสื่อสารสากล
สาขาการท่องเที่ยว
สาขาคณิตศาสตร์และวิทยาศาสตร์  (กำลังจะเปิดสอนในอนาคต)
สาขาพลศึกษาและนันทนาการ (กำลังจะเปิดสอนในอนาคต)
สาขาภาษาไทย (กำลังจะเปิดสอนในอนาคต)
คณะวิศวกรรมศาสตร์และสถาปัตยกรรมศาสตร์
สาขาวิศวกรรมโยธา
สาขาวิศวกรรมก่อสร้าง
สาขาเทคโนโลยีสถาปัตยกรรม
สาขาสถาปัตยกรรมภายใน
สาขาออกแบบอุตสาหกรรม
สาขาเทคโนโลยีโลจิสติกส์และการจัดการระบบขนส่ง
สาขาเทคโนโลยีมัลติมีเดีย
คณะสัตวแพทยศาสตร์
สาขาสัตวแพทยศาสตร์
สาขาวิทยาศาสตร์สุขภาพสัตว์
คณะเทคโนโลยีสังคม
สาขาการบัญชี
สาขาการจัดการ
สาขาเศรษฐศาสตร์
สาขาคอมพิวเตอร์ธุรกิจ
สาขาระบบสารสนเทศทางคอมพิวเตอร์
สาขาวิทยาการคอมพิวเตอร์
สาขาเทคโนโลยีโลจิสติกส์และการจัดการระบบขนส่ง
คณะเทคโนโลยีอุตสาหกรรมเกษตร
สาขาวิชาพืชศาสตร์ – พืชสวน
สาขาวิชาสัตวศาสตร์
สาขาวิชาประมง
สาขาวิชาวิทยาศาสตร์และเทคโนโลยีการอาหาร
สาขาวิชาวิศวกรรมเกษตรและเทคโนโลยี
สาขาเทคโนโลยีภูมิทัศน์
สาขาวิชาพัฒนาผลิตภัณฑ์อุตสาหกรรมเกษตร
สาขาวิชาเทคโนโลยีชีวภาพ
สาขาวิชาเทคโนโลยีการจัดการอุตสาหกรรมและกิจอาหาร
สาขาวิชาเทคโนโลยีไฟฟ้า
สถาบันเทคโนโลยีการบิน
สาขาวิทยาศาสตร์การบิน
การจัดการการบิน
วิทยาเขต

มหาวิทยาลัยเทคโนโลยีราชมงคลตะวันออก ได้รับการสถาปนาขึ้นในพระราชบัญญัติมหาวิทยาลัยเทคโนโลยีราชมงคล เมื่อวันที่ 18 มกราคม พ.ศ. 2548 ประกอบด้วย 4 วิทยาเขต คือ
วิทยาเขตบางพระ จังหวัดชลบุรี (สำนักอธิการบดี)
วิทยาเขตจักรพงษภูวนารถ กรุงเทพมหานคร
วิทยาเขตอุเทนถวาย กรุงเทพมหานคร
วิทยาเขตจันทบุรี จังหวัดจันทบุรี
รายนามอธิการบดี

| --- | --- |
มหาวิทยาลัยเทคโนโลยีราชมงคลตะวันออก
รายนามอธิการบดี: วาระการดำรงตำแหน่ง
1. รศ.ไพบูลย์ มากจันทร์: 15 สิงหาคม พ.ศ. 2548 - 19 มกราคม พ.ศ. 2551
นายทวีชัย เหลี่ยมศิริวัฒนา: 19 มกราคม พ.ศ. 2551 - 26 ธันวาคม พ.ศ. 2551(รักษาการ)
ผศ.วันชัย มั่นคง: 26 ธันวาคม พ.ศ. 2551 - 1 มีนาคม พ.ศ. 2553 (รักษาการ)
2. ศ.ดร.สิน พันธุ์พินิจ: 1 มีนาคม พ.ศ. 2553 - 24 พฤษภาคม พ.ศ. 2553  (รักษาการ)
2. ศ.ดร.สิน พันธุ์พินิจ: 25 พฤษภาคม พ.ศ. 2553 - 24 พฤษภาคม พ.ศ. 2557
2. ศ.ดร.สิน พันธุ์พินิจ: 16 ตุลาคม พ.ศ. 2558 - 14 มิถุนายน พ.ศ. 2559
ผศ.นเรศ ใจหาญ: 14 มิถุนายน พ.ศ. 2559 - 11 ตุลาคม พ.ศ. 2559 (รักษาการ)
ผศ.ดร.อารมย์ ตัตตะวะศาสตร์: 14 ตุลาคม พ.ศ. 2559 - 31 พฤษภาคม พ.ศ. 2561 (ปฏิบัติหน้าที่อธิการบดี)
3. รศ.ดร.สมชาย ปฐมศิริ: 1 มิถุนายน พ.ศ. 2561 - 18 พฤศจิกายน พ.ศ. 2561 (รักษาการ)
3. รศ.ดร.สมชาย ปฐมศิริ: 18 พฤศจิกายน พ.ศ. 2561 - 1 กุมภาพันธ์ พ.ศ. 2562
4. รศ.ดร.ฤกษ์ชัย ฟูประทีปศิริ: 1 กุมภาพันธ์ พ.ศ. 2562 - 18 มีนาคม พ.ศ. 2566 (รักษาราชการแทนอธิการบดี)
4. รศ.ดร.ฤกษ์ชัย ฟูประทีปศิริ: 18 มีนาคม พ.ศ. 2566 - ปัจจุบัน
สัญลักษณ์ประจำมหาวิทยาลัย

ตราประจำมหาวิทยาลัย
สีน้ำเงินเทอร์ควอยส์     (น้ำเงินทะเล) เป็นสีประจำมหาวิทยาลัย
ตราประจำมหาวิทยาลัย  พระมหาพิชัยมงกุฎ ตราประจำมหาวิทยาลัยนั้นเป็นรูปดวงตราวงกลมภายในมีพระราชลัญจกรประจำพระองค์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ล้อมรอบด้วยดอกบัว 8 กลีบ ซึ่งสื่อความหมายถึง ทางแห่งความสำเร็จ มรรค 8 และความสดชื่น เบิกบานอันก่อให้เกิดปัญญา ด้านบนดวงตรานั้นมีพระมหาพิชัยมงกุฎที่มีตัวเลข ๙ ซึ่งหมายถึง รัชกาลที่ 9 ครอบอยู่ ด้านล่างดวงตรานั้นเขียนชื่อสถาบัน  ทั้งนี้ตราของมหาวิทยาลัยเทคโนโลยีราชมงคลทั้ง 9 แห่ง ล้วนได้รับพระราชทานพระบรมราชานุญาตจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้อัญเชิญมาเป็นตราสัญลักษณ์ประจำมหาวิทยาลัยเทคโนโลยีราชมงคลทั้ง 9 แห่ง บรรดาคณาจารย์ ข้าราชการ นักศึกษา บัณฑิต ศิษย์เก่าราชมงคลทุกรุ่น ต่างสำนึกในพระมหากรุณาธิคุณเป็นล้นพ้น
ดอกไม้ประจำสถาบัน  คือ ดอกพะยอม เป็นดอกไม้ที่มีสีขาวนวลบ่งบอกถึงความสุภาพอ่อนโยน มีสัมมาคารวะ กลิ่นหอมไกลของดอกพะยอม สื่อถึงความรู้ความสามารถ คุณธรรมและจริยธรรมของบัณฑิตซึ่งเป็นที่ประจักษ์ทั่วไป
สีประจำมหาวิทยาลัย  คือ  น้ำเงินเทอร์ควอยส์ สีน้ำเงินเป็นสีประจำพระมหากษัติริย์
พื้นที่จัดการศึกษา

มหาวิทยาลัยเทคโนโลยีราชมงคลตะวันออก มีพื้นที่จัดการศึกษา 4 แห่งคือ
มหาวิทยาลัยเทคโนโลยีราชมงคลตะวันออก ส่วนกลาง
มหาวิทยาลัยเทคโนโลยีราชมงคลตะวันออก พื้นที่บางพระ
มหาวิทยาลัยเทคโนโลยีราชมงคลตะวันออก พื้นที่บ่อทอง
มหาวิทยาลัยเทคโนโลยีราชมงคลตะวันออก วิทยาเขตจันทบุรี
มหาวิทยาลัยเทคโนโลยีราชมงคลตะวันออก เขตพื้นที่จักรพงษภูวนารถ
มหาวิทยาลัยเทคโนโลยีราชมงคลตะวันออก เขตพื้นที่อุเทนถวาย
พิธีพระราชทานปริญญาบัตร

ศาสตราจารย์สวาสดิ์ ไชยคุณา อธิการบดีวิทยาลัยเทคโนโลยีและอาชีวศึกษา ผู้บุกเบิกสถาบันฯ อย่างแท้จริง ได้กล่าวถึงการพระราชทานปริญญาบัตรครั้งแรกของสถาบันไว้ว่า
ล้นเกล้าฯ พระปิยมหาราช ปลดปล่อยทาสให้เป็นไทยฉันใด พระบาทสมเด็จพระเจ้าอยู่หัวรัชกาลปัจจุบัน ทรงปลดปล่อยนักเรียนอาชีวศึกษาจากที่ถูกสังคมมองว่าเป็นเป็นนักเรียนชั้นสองให้เป็นไทฉันนั้น
นับจากปีแรกที่ได้เริ่มสถาปนาวิทยาลัยเทคโนโลยีและอาชีวศึกษา ในปี พ.ศ. 2518 และได้ดำเนินการเรียนการสอนผ่านพ้นอุปสรรคปัญหามานานานับประการเรื่อยมา จนกระทั่งมาถึงวันแห่งความสำเร็จวันแห่งภาคภูมิใจที่รอคอยก็มาถึง อีกหกปีต่อมา ในปี พ.ศ. 2524 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยพระมหากรุณาธิการอย่างสูงสุด เสด็จมาพระราชทานปริญญาบัตรแก่บัณฑิตที่สำเร็จการศึกษาจากวิทยาลัยเทคโนโลยีและอาชีวศึกษารุ่นแรก
การที่บัณฑิตที่มาจากนักเรียนอาชีวศึกษาชั้นสอง ได้รับพระมหากรุณาธิคุณอย่างสูงสุด มีโอกาสได้รับพระราชทานปริญญาบัตรกับพระหัตถ์พระองค์เอง ณ อาคารใหม่ สวนอัมพร นำความปลื้มปิติยินดีมาสู่เหล่าคณาจารย์ ข้าราชการ นักศึกษา ผู้ปกครองบัณฑิต เป็นล้นพ้น และอีกสามครั้งคือ ในปี พ.ศ. 2527 พ.ศ. 2530 พ.ศ. 2531 เมื่อได้ทรงพระกรุณาโปรดเกล้าฯ พระราชทานชื่อสถาบันให้ใหม่ว่า สถาบันเทคโนโลยีราชมงคลแล้วได้เสด็จมาพระราชทานปริญญาบัตรแก่บัณฑิตที่สำเร็จการศึกษาจากสถาบันเทคโนโลยีราชมงคล เป็นครั้งแรกด้วยพระองค์เอง ในปี พ.ศ. 2533 รวมแล้วได้เสด็จมาพระราชทานปริญญาบัตรแก่บัณฑิตสถาบันเทคโนโลยีราชมงคล ด้วยพระองค์เองถึง 4 ครั้ง และตั้งแต่ในปี พ.ศ. 2534 เป็นต้นมา ก็ได้ทรงพระกรุณาฯ โปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี เสด็จพระราชดำเนินแทนพระองค์ฯ มาพระราชทานปริญญาบัตรแด่บัณฑิตที่สำเร็จการศึกษาจากมหาวิทยาลัยเทคโนโลยีราชมงคลทั้ง 9 แห่ง เป็นประจำทุกปี ณ หอประชุมมหาวิทยาลัยเทคโนโลยีราชมงคลธัญบุรี จังหวัดปทุมธานี
ในการพระราชทานปริญญาบัตรแก่บัณฑิตของมหาวิทยาลัยเทคโนโลยีราชมงคลตะวันออก ในวันอังคารที่ 16 ธันวาคม พ.ศ. 2552 ณ หอประชุมมหาวิทยาลัยเทคโนโลยีราชมงคลธัญบุรี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานพระราโชวาทแก่บัณฑิตความตอนหนึ่งว่า พระราโชวาทพระราชทานแก่บัณฑิต วันที่ 15 ธันวาคม 2552
ขอให้ทุกคนได้ประพฤติปฏิบัติตนให้เป็นแบบอย่าง ในอันที่จะใช้สื่อเทคโนโลยีให้เหมาะสม และให้เป็นไปในทางสร้างสรรค์ เพื่อให้บังเกิดผลเป็นประโยชน์เป็นความเจริญแก่ตนเองและส่วนรวมพร้อมทุกส่วน
ตั้งแต่ปีพุทธศักราช 2567 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พลเอกสุรยุทธ์  จุลานนท์ ประธานองคมนตรี เป็นผู้แทนพระองค์ในการมอบปริญญาบัตร ณ หอประชุมมังคลอุบล มหาวิทยาลัยเทคโนโลยีราชมงคลตะวันออก ตำบลบางพระ อำเภอศรีราชา จังหวัดชลบุรี
ศิษย์เก่ามหาวิทยาลัย

ชาญชัย ชัยรุ่งเรือง อดีตรัฐมนตรีว่าการกระทรวงอุตสาหกรรม
ชุมพร เทพพิทักษ์ นักแสดงอาวุโส
ปฏิภาณ ปฐวีกานต์ นักร้อง นักแสดง
ยืนยง โอภากุล (แอ็ด คาราบาว) นักร้องเพลงเพื่อชีวิต
สมบัติ เมทะนี นักแสดงอาวุโส
สุรพล สมบัติเจริญ นักร้อง
ปรัชญ์ ปรมิณ นักแสดง